Врз основа на Закнот за проширена одговорност на производителотза управување со посебни текови на отпад(“Службен весник на Република Северна Македонија” бр. 215/21) и Законот за управување со електрична и електронска опрема и отпадна електрична и електронска опрема (“Службен весник на Република Северна Македонија” бр.176/21), Градоначалникот на Општина Аеродром објавува

**ЈАВЕН ПОВИК**

за воспоставување соработка за организирање на одделно собирање на отпад од електрична и електронска опрема

**Предмет на овој Јавен повик** е воспоставување на соработка и склучување на Договор за воспоставување на организиран, интегрален и одржлив систем за собирање на отпад од електрична и електронска опрема на територија на Општина Аеродром.

**Услови за учество:**

Заинтересираните оператори – лиценцирани колективни постапувачи со отпадна електрична и електоронска опрема во врска со објавениот повик треба да ги исполнуваат следните услови:

* Да поседува валидна Дозвола за постапување со отпадна од електрична и електронска опрема,
* Да е регистриран во Централен регистар за постапување со отпадна електрична и електронска опрема

**Потребни документи :**

Заинтересираните оператори во врска со објавениот повик потребно е да ги достават следните документи:

* Пријава по Јавниот повик со кратко резиме на компанијата,
* Копија од тековна сосотојба ,
* Копија од Дозвола за постапување со отпад од електрична и електронска опрема издадена од Министерството за животна средина и просторно планирање,
* План за начинот на собирање на отпадот и начинот на информација на јавноста и крајните корисници за намената и целите за собирање на електронскиот отпад, правилно постапување со истиот и можностите за бесплатно предавање и одлагање.

Врз основа на склучениот договор Општината ќе ја извести јавноста за адресите/локациите на собирните места кои ќе бидат одредени на подрачјето на општината.

**Рок за пријавување :**

Јавниот повик ќе биде објавен на страната на Општина Аеродром на 15.03.2023 година заклучно со 21.03.2023 година, во рок на траење од 7 (седум) календарски денови.

Пријавата по Јавниот повик со комплетната документација ќе можат да се поднесат во архивата на Општина Аеродром,бул.„Јане Сандански” бр.109Б Скопје.

Поднесенитe пријави ќе бидат разгледани во рамките на Одделението на комунални работи и заштита на животната средина.

Врз основа на поднесените пријави Одделението за комунални работи и заштита на животната средина ќе предложи до Градоначалникот да склучи договори со едно или повеќе правнилица со кои ќе се регулираат меѓусебните права и обврски.